دي حاجة بتحصل في بيوت كتير حوالين العالم: المراهقين بيصحوا من النوم وعنيهم تعبانة على صوت المنبه. يوم دراسي جديد بيبدأ، وكلنا نفسنا نكسب ساعة نوم زيادة.
الطلبة المحظوظين في مدارس England الثانوية، دلوقتي هيظبطوا المنبه ويناموا ساعة زيادة. بدل ما المدرسة تبدأ الساعة 9 صباحاً، الطلبة هيبدأوا يومهم الدراسي الساعة 10 صباحاً.
ده جزء من دراسة كبيرة بتعملها جامعة Oxford. التجربة دي هتشوف إذا كان تأخير مواعيد الحصص ممكن يحسن نتايج الامتحانات.
أكتر من 100 مدرسة في England هتشارك في التجربة اللي هتستمر 4 سنين، وهتشمل عشرات الآلاف من الطلبة. التجربة دي مبنية على أدلة علمية إن المراهقين مش متناسقين مع مواعيد المدرسة التقليدية.
"احنا عارفين إن في حاجة غريبة بتحصل لما الواحد يبقى مراهق،" كده على حسب كلام Colin Epsie الباحث المتخصص في النوم للـ Telegraph. "الأهالي بيفتكروا إن ده كسل وكل حاجة هتبقى تمام لو نمت بدري. بس العلم بيقولنا إن المراهقين محتاجين ينامو أكتر في الصبح."
في تجربة مشابهة في 2009 كان في تحسن بنسبة 19% في درجات الامتحانات في المواد الأساسية - زي الرياضيات والعلوم.
دورة نوم المراهقين، في المتوسط، بتبدأ متأخرة ساعتين عن البالغين. علماء المخ والأعصاب بيقولوا إن المراهقين عندهم ساعة بيولوجية بتخليهم يميلوا للنوم حوالي نص الليل. وكمان مش بيبقوا صاحيين بالكامل إلا ما بين الساعة 9 و10 صباحاً. الساعة البيولوجية دي بتفضل كده لحد سن 19 سنة للبنات و21 سنة للولاد.
المدارس مش بس أماكن للتعليم، دي كمان معامل تربوية - بتكتشف أحسن طرق للتعلم وزيادة المعرفة. بس هنضطر نستنى لحد 2018 عشان نعرف النتايج المثيرة دي!
طلبة المدارس الثانوية في England عادةً بيبدأوا المدرسة الساعة _.
7 صباحاً 8 صباحاً 9 صباحاً 10 صباحاً